ΚΑΝΟΝΙΣΜΟΣ (ΕΟΚ) αριθ. 1962/93 ΤΗΣ ΕΠΙΤΡΟΠΗΣ της 20ής Ιουλίου 1993 για την πρόβλεψη χορήγησης αντισταθμιστικής αποζημίωσης στις οργανώσεις παραγωγών για τους τόνους που παραδόθηκαν στη βιομηχανία κονσερβών κατά τη διάρκεια της περιόδου από 1ης Οκτωβρίου έως 31 Δεκεμβρίου 1992

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγορών στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 697/93 (2), και ιδίως το άρθρο 18 παράγραφος 8,

Εκτιμώντας:

ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται υπό ορισμένες προϋποθέσεις στις οργανώσεις παραγωγών τόνου της Κοινότητας για τις ποσότητες τόνων που παραδόθηκαν στη βιομηχανία κονσερβών κατά τη διάρκεια της τρίμηνης περιόδου την οποία αφορούν οι διαπιστώσεις σχετικά με τις τιμές δεδομένου- ότι, συγχρόνως, η μέση τριμηνιαία τιμή στην κοινοτική αγορά και η τιμή "ελεύθερο στα σύνορα" αυξημένη, ενδεχομένως, από τον αντισταθμιστικό φόρο που της επεβλήθη, βρίσκονται σε επίπεδα χαμηλότερα από το 93 % της κοινοτικής τιμής στην παραγωγή του εν λόγω προϊόντος-

ότι η ανάλυση της κατάστασης στην κοινοτική αγορά επέτρεψε να διαπιστωθεί ότι για δύο είδη του εξεταζόμενου προϊόντος, κατά την περίοδο από 1ης Οκτωβρίου έως 31 Δεκεμβρίου 1992, τόσο η μέση τριμηνιαία τιμή της αγοράς όσο και η τιμή "ελεύθερο στα σύνορα" που αναφέρονται στο άρθρο 18 του κανονισμού (ΕΟΚ) αριθ. 3759/92 βρίσκονται σε επίπεδα χαμηλότερα από το 93 % της ισχύουσας κοινοτικής τιμής στην παραγωγή η οποία καθορίστηκε με τον κανονισμό (ΕΟΚ) αριθ. 3570/91 του Συμβουλίου της 28ης Νοεμβρίου 1991 που καθορίζει, για την αλιευτική περίοδο 1992, τιμή για την κοινοτική παραγωγή τόνων που προορίζονται για τη βιομηχανική παραγωγή προϊόντων που υπάγονται στον κωδικό ΣΟ 1604 (3)-

ότι οι ποσότητες που είναι επιλέξιμες για τη χορήγηση αντισταθμιστικής αποζημίωσης, κατά την έννοια του άρθρου 18 παράγραφος 2 του κανονισμού (ΕΟΚ) αριθ. 3759/92, δεν δύνανται να υπερβαίνουν σε καμία περίπτωση για το συγκεκριμένο τρίμηνο τα όρια που αναφέρονται στην παράγραφο 4 του εν λόγω άρθρου-

ότι οι ποσότητες που επωλήθησαν και παραδόθησαν κατά τη διάρκεια του συγκεκριμένου τριμήνου στη βιομηχανία κονσερβών που βρίσκεται εντός του τελωνειακού εδάφους της Κοινότητας είναι ανώτερες, για τις δύο παρουσιάσεις του τόνου με κίτρινα πτερύγια, από αυτές που επωλήθησαν και παρεδόθησαν κατά τη διάρκεια του ιδίου τριμήνου των τριών τελευταίων αλιευτικών περιόδων- ότι αυτές οι ποσότητες ξεπερνούν τα όρια που καθορίζει το άρθρο 18 παράγραφος 4 δεύτερη περίπτωση του κανονισμού (ΕΟΚ) αριθ. 3759/92, και προς τούτο πρέπει γι' αυτά τα προϊόντα να περιοριστεί ο συνολικός όγκος των ποσοτήτων που είναι δυνατό να επωφεληθούν αποζημίωσης και να οριστεί η κατανομή των ποσοτήτων αυτών μεταξύ των ενδιαφερομένων οργανώσεων παραγωγών, ανάλογα με την παραγωγή τους στη διάρκεια του ιδίου τριμήνου των αλιευτικών περιόδων 1984 έως 1986-

ότι, ως εκ τούτου, πρέπει να αποφασισθεί η χορήγηση αντισταθμιστικής αποζημίωσης για την περίοδο από 1ης Οκτωβρίου έως 31 Δεκεμβρίου 1992 για τα εν λόγω προϊόντα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 εφαρμόζεται για την περίοδο από 1ης Οκτωβρίου έως 31 Δεκεμβρίου 1992 για τα ακόλουθα προϊόντα:

/* ΠΙΝΑΚΕΣ: δείτε Ε.Ε. */

Άρθρο 2

1. Ο συνολικός όγκος των ποσοτήτων που είναι δυνατόν να επωφεληθούν αποζημίωσης περιορίζεται για τις δύο παρουσιάσεις του είδους τόνος με κίτρινα πτερύγια ως εξής:

- τόνος με κίτρινα πτερύγια + 10 kg: 16 016 τόνοι,

- τόνος με κίτρινα πτερύγια 10 kg: 3 017 τόνοι.

2. Η διανομή του συνολικού όγκου μεταξύ των οργανώσεων παραγωγών προσδιορίζεται στο παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουλίου 1993.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 388 της 31. 12. 1992, σ. 1.

(2) ΕΕ αριθ. L 76 της 30. 3. 1993, σ. 12.

(3) ΕΕ αριθ. L 338 της 10. 12. 1991, σ. 6.

ΠΑΡΑΡΤΗΜΑ

Κατανομή, μεταξύ των οργανώσεων παραγωγών, των ποσοτήτων τόνου που είναι δυνατόν να επωφεληθούν της αντισταθμιστικής αποζημίωσης για την περίοδο από 1ης Οκτωβρίου έως 31 Δεκεμβρίου 1992 σύμφωνα με το άρθρο 18 παράγραφος 5 του κανονισμού (ΕΟΚ) αριθ. 3759/92 με ποσότητες που αναφέρονται στα μερίδια αποζημίωσης - Τόνοι με κίτρινα πτερύγια + 10 kg

/* ΠΙΝΑΚΕΣ: δείτε Ε.Ε. */

κίτρινα πτερύγια 10 kg

/* ΠΙΝΑΚΕΣ: δείτε Ε.Ε. */